O **Club Baloncesto Collado Villalba** é un club profesional de baloncesto español con sede na cidade de Collado Villalba, Madrid. Durante a temporada 1990−91 o club fusionouse co Atlético de Madrid e pasando a ser sección de baloncesto deste equipo co nome de **Club Baloncesto Atlético Madrid-Villalba**. Despois da desaparición do equipo outros clubs tentaron ocupar o seu lugar, como o Villablanca e Basket Villalba 98, os cales se fusionaron en 2011 para formar a Unión Baloncesto Villalba.

Historia
--------

O Club Baloncesto Collado Villalba foi fundado no ano 1922. Durante toda a súa historia tivo diversas denominacións por motivos de patrocinio. Durante os primeiros anos da existencia da ACB, o equipo da serra de Madrid tivo patrocinadores bancarios. Primeiro foi coñecido como Bancobao Villalba, sendo despois o banco vasco BBV o que patrocinaría ao equipo. Na temporada 1990−91 desembarca no equipo Jesús Gil y Gil, convertendo ao equipo nunha sección do Atlético de Madrid.

O equipo estaba dirixido por Clifford Luyk, mais despois da destitución deste, chegou ao banco Tim Shea. En canto aos xogadores, destacaba o par de estadounidense formado por Walter Berry e Shelton Jones, aos cales se unían nacionais solventes como Javier García Coll, Javier Gorroño e Carlos Gil. O equipo chegou a xogar play off e clasificarse para competición europea. Con todo, a aventura baloncestistica en ACB de Gil sería efémera e ao ano seguinte deixaría o patrocinio do equipo. Na temporada 1991−92, sen patrocinador e cun equipo formado tamén por unha gran parte de norteamericanos, Mark Landsberger e Henry Turner, o equipo elude o descenso no playoff pola permanencia. Porén, a delicada situación económica fai que o club venda a súa praza en ACB e desapareza do baloncesto de elite. En total chegou a disputar 226 partidos na liga ACB, con 93 vitorias e 133 derrotas.

Patrocinios
-----------

Por motivos de patrocinio, o club tivo diversos nomes ao longo da súa historia:

* **Bancobao Villalba** (1987−1988)
* **BBV Villalba** (1988−1990)
* **Atlético de Madrid-Villalba** (1990−1991)

Xogadores
---------

### Destacados

* España Juan Carlos Barros
* España David Brabender
* España Mikel Cuadra
* España Javier García Coll
* España Carlos Gil
* España Javier Gorroño
* España Juan Ramón Marrero
* España Juan Antonio Orenga
* España Quique Ruiz Paz
* Estados Unidos Jeff Allen
* Estados Unidos Walter Berry
* Estados Unidos Winfred King
* Estados Unidos Shelton Jones
* Estados Unidos Mark Landsberger
* Estados Unidos Ben McDonald
* Estados Unidos Leonard Mitchell
* Estados Unidos Tod Murphy
* Estados Unidos Mike Schlegel
* Estados Unidos Henry Turner
* Estados Unidos Rory White

Historial
---------

O seguinte é o historial do club na máxima categoría.

| Ano | Nivel | Liga | Pos. | V–D | Copa do Rei | Outras copas | Competicións europeas |
| --- | --- | --- | --- | --- | --- | --- | --- |
| 1983–84 | 2 | 1ª Div. B | 3º | 17–9 |  |  |  |
| 1984–85 | 1 | ACB | 16º | 4–26 |  |  |  |
| 1985–86 | 2 | 1ª Div. B | 8º | 12–16 |  |  |  |
| 1986–87 | 2 | 1ª Div. B | 2º | 21–13 |  |  |  |
| 1987–88 | 1 | ACB | 13º | 10–22 |  | Copa Príncipe | OF |  |
| 1988–89 | 1 | ACB | 12º | 27–14 | Oitavos de final |  |  |
| 1989–90 | 1 | ACB | 11º | 19–21 | Primeira rolda |  |  |
| 1990–91 | 1 | ACB | 8º | 19–19 | Primeira rolda |  |  |
| 1991–92 | 1 | ACB | 22º | 11–28 | Terceira rolda |  | **3** Copa Korać | DF | 2–2 |
| 1992–93 | 2 | 1ª Div. | 23º | 18–18 |  |  |  |

Véxase tamén
------------

### Ligazóns externas

* Páxina web oficial do UB Villalba, sucesor do CB Collado Villalba


1. 1 2  "Historia de UB Villalba". *ubvillalba.com*.